**MARTFŰ VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2013.(……)**

**önkormányzati rendelete**

az önkormányzati tulajdonú lakások és helyiségek bérletéről szóló 36/2011.(XII.16.) önkormányzati rendelet módosításáról

Martfű Város Önkormányzatának Képviselő-testülete Magyarország Alaptörvénye 32. cikk. (2) bekezdésében biztosított feladatkörében eljárva, a lakások és helyiségek bérletére, valamint az elidegenítésének egyes szabályairól szóló 1993. évi LXXVIII. törvény 3. §, 4. §, 19. §, 20. §, 21. §, 27. §, 31. §, 33. §, 34. §, 36. §, 42. § felhatalmazása alapján az önkormányzati tulajdonú lakások és helyiségek bérletéről szóló 36/2011.(XII.16.) önkormányzati rendeletét az alábbiak szerint módosítja:

**1. §** Martfű Város Önkormányzata Képviselő-testülete az önkormányzati tulajdonú lakások és helyiségek bérletéről szóló 36/2011.(XII.16.) önkormányzati rendeletének (továbbiakban: Rendelet) 1. számú melléklete helyébe e rendelet 1. melléklete lép.

**2. §** A Rendelet 2. számú melléklete helyébe e rendelet 2. melléklete lép.

**3. §** A rendelet 3. számú mellékletében a „3. számú melléklet” szövegrész helyébe a „3. melléklet a 36/2011.(XII.16.) önkormányzati rendelethez” szövegrész lép.

**4. §** A rendelet 4. számú melléklete helyébe e rendelet 3. melléklete lép.

**5.§** E rendelet kihirdetését követő napon lép hatályba, és hatályba lépését követő napon hatályát veszti.

Dr Kiss Edit Szász Éva

polgármester jegyző

Indoklás

Martfű Város Önkormányzata Képviselő-testületének az önkormányzati tulajdonú lakások és helyiségek bérletéről szóló 36/2011.(XII.16.) önkormányzati rendelet módosításáról

szóló …./2013.(…..) ö. rendeletéhez

Martfű Város Önkormányzatának Képviselő-testülete a 165/2013.(IX.26.) Ö. határozatával a Sallai Imre utat Iskola utcává, a 166/2013.(IX.26.) Ö. határozatával a Ságvári Endre utat Bata utcává nevezte át.

A rendelet mellékleteiben az utcanév-változásokat át kellett vezetni.

**Előzetes hatásvizsgálat**

Martfű Város Önkormányzata Képviselő-testületének az önkormányzati tulajdonú lakások és helyiségek bérletéről szóló 36/2011.(XII.16.) önkormányzati rendelet módosításáról

szóló …./2013.(…..) ö. rendeletéhez

A rendelet-tervezet címe:

az önkormányzati tulajdonú lakások és helyiségek bérletéről szóló 36/2011.(XII.16.) önkormányzati rendelet módosításáról

1.) Társadalmi-gazdasági hatása:

Az utcanév-változásokat a rendeletben át kell vezetni.

2.) Költségvetési hatása: nincs

3.) Környezeti, egészségi következményei: nincs

4.) Adminisztratív terheket befolyásoló hatása: nincs

5.) A rendelet megalkotásának szükségessége:

Az utcanév-változásokat a rendeletben át kell vezetni.

6.) A rendelet megalkotásának elmaradása esetén várható következmények:

Az utcanév-változás rendeletben történő átvezetésének elmaradása jogalkalmazási problémát okoz.

7.) A rendelet alkalmazásához szükséges feltételek:

A rendelet alkalmazásához a személyi, szervezeti, tárgyi, pénzügyi feltétel nem szükséges.